cyanic-selkie/wikianc huggingface dataset:
মাইক ওয়াটকিনসন
ঘরোয়া প্রথম-শ্রেণীর ইংরেজ কাউন্টি ক্রিকেটে চেশায়ার ও ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম কিংবা অফ ব্রেক বোলিংয়ে পারদর্শী ছিলেন মাইক ওয়াটকিনসন। ১৯৯০-এর দশকে ল্যাঙ্কাশায়ার কাউন্টি ক্রিকেট ক্লাবের সফলতায় তার ভূমিকা অপরিসীম ছিল। বর্তমানে তিনি কাউন্টি দলের ক্রিকেট ব্যবস্থাপকের ভূমিকায় অবতীর্ণ হয়েছেন।
শৈশবকাল
খেলোয়াড়ী জীবনের শুরুরদিকে তার মাঝে সর্বক্রীড়া পারদর্শীতাভাব পরিলক্ষিত হয়েছিল। ক্রিকেট ও ফুটবলের পাশাপাশি গল্ফ ও বাস্কেটবলে দক্ষতার পরিচয় দিয়েছিলেন। হাতের কারুকাজ, বল ও চোখের সম্বন্বয়ে সবগুলো খেলায় প্রয়োগ করতেন। ফলে, বিস্ময়ের কোন কারণই ছিল না যে তিনি খেলাধূলোর মাঝেই নিজেকে জড়িয়ে রাখবেন।
প্রথম-শ্রেণীর ক্রিকেট
১৯৮২ সাল থেকে ১৯৯৯ সাল পর্যন্ত মাইক ওয়াটকিনসনের প্রথম-শ্রেণীর খেলোয়াড়ী জীবন চলমান ছিল। অল-রাউন্ডার হিসেবে বেশ অমূল্য ছিলেন মাইক ওয়াটকিনসন। কার্যকর সীমার হিসেবে পরবর্তীতে অফ স্পিনের দিকে ধাবিত হন ও নিচেরদিকে মাঝারিসারির মারকূটে ব্যাটসম্যান হিসেবে খেলতেন। ১৯৯০-এর দশকে ল্যাঙ্কাশায়ারের সফলতায় প্রধান চালিকাশক্তি ছিলেন। বেশ দেরীতে আন্তর্জাতিক অঙ্গনে স্বীকৃতি পান।
ক্লাবের শুরু থেকে ও পরবর্তীতে ক্রিকেটে অংশগ্রহণকারী স্থানীয় তারকাদের মধ্যে মাইক ওয়াটকিনসন ল্যাঙ্কাশায়ার ও ইংল্যান্ডের পক্ষে খেলেছিলেন। এছাড়াও, ডিক টিল্ডসলেসহ তার পরিবারের চার সদস্য ওল্ড ট্রাফোর্ডে ইংল্যান্ডের পক্ষে আন্তর্জাতিক ক্রিকেটে অংশ নেন। ১৯৯২ থেকে ১৯৯৭ সাল পর্যন্ত ল্যাঙ্কাশায়ার দলের অধিনায়কের দায়িত্বে ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন মাইক ওয়াটকিনসন। ২৭ জুলাই, ১৯৯৫ তারিখে ম্যানচেস্টারে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ১৯৯৬ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি। এছাড়াও, ১৩ জানুয়ারি, ১৯৯৬ তারিখে জোহেন্সবার্গে একই দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
নিজের জন্মদিনের ৩৪ বছর পূর্তি হবার এক সপ্তাহ পূর্বে ১৯৯৫ সালে প্রথমবারের মতো ইংল্যান্ড দলে খেলার সুযোগ লাভ করেন। ওয়েস্ট ইন্ডিজের বিপক্ষে দুই খেলায় বেশ ভালোমানের খেলা উপহার দেন। ওভালের তৃতীয় টেস্টটিতে অবশ্য এ ধারা বজায় রাখতে পারেননি। তাসত্ত্বেও, শীতকালে দক্ষিণ আফ্রিকা গমনের সুযোগ পান। তবে, ঐ সফরে তার খেলার মান বেশ সাধারণ পর্যায়ের ছিল। একটি টেস্ট ও একটি ওডিআইয়ে অংশ নেন। এরপর তিনি কাউন্টি ক্রিকেটে ফিরে আসেন। অবসর গ্রহণের পর দলটির কোচের ভূমিকায় অবতীর্ণ হন।
কোচিংয়ে অংশগ্রহণ
২০০৩-০৪ মৌসুমে সফরকারী বাংলাদেশ দলের বিপক্ষে ইংল্যান্ড দলের বোলিং কোচ হিসেবে মনোনীত হন। দুইটি শীতকাল কোচ ডানকান ফ্লেচারের সাথে কাজ করেন। তার প্রশিক্ষণে ল্যাঙ্কাশায়ার দল থেকে অ্যান্ড্রু ফ্লিনটফ, জেমস অ্যান্ডারসন ও সাজিদ মাহমুদের ন্যায় ক্রিকেটারদের দ্রুত ইংল্যান্ড দলে খেলার ক্ষেত্র সৃষ্টি হয়। তবে, ঘরোয়া পর্যায়ের সফলতা তেমন সুখ্যাতি পায়নি। ছয় বছর কোচের দায়িত্ব পালনের পর ২০০৮ সালে ল্যাঙ্কাশায়ারের ক্রিকেট পরিচালকের নতুন পদে তাকে স্থানান্তর করা হয়।
ল্যাঙ্কাশায়ার দলের ক্লাব ম্যানেজারের দায়িত্ব লাভ করেন ও আর পেশাদারী পর্যায়ে ক্রিকেট খেলায় অংশ নেননি। অক্টোবর, ২০১৪ সালে পূর্ববর্তী মৌসুমে ক্লাবের দূর্বল ক্রীড়াশৈলী প্রদর্শন করায় তিনি পরিচালকের দায়িত্ব থেকে অব্যহতি নেয়ার কথা ঘোষণা করেন। গত দুই বছরে দ্বিতীয়বারের মতো ক্লাবটি কাউন্টি চ্যাম্পিয়নশীপে অবনমনের কবলে পড়ে। এরফলে, ১৯৮২ সাল থেকে নিজ কাউন্টি দলের সাথে তার সম্পৃক্ততা ছিন্ন হয়ে যায়।
২০১৮ সালে দ্য ম্যানচেস্টার গ্রামার স্কুলের ক্রীড়া পরিচালক হিসেবে মনোনীত হন। বর্তমানে তিনি এজওয়ার্থে স্বপরিবারে বসবাস করছেন। সেখানে তিনি স্থানীয়দের মাঝে বেঞ্চ দান করেন। বোল্টন ওয়ান্ডেরার্স এফসির একনিষ্ঠ সমর্থক তিনি। ব্যক্তিগত জীবনে বিবাহিত তিনি। তার সন্তান লিয়াম ওয়াটকিনসন লিডস/ব্রাডফোর্ড এমসিসিইউ’র পক্ষে চারটি প্রথম-শ্রেণীর ক্রিকেট খেলায় অংশ নিয়েছেন।
ঐশ্বর্যা দত্ত
ঐশ্বর্যা দত্ত হলেন একজন ভারতীয় অভিনেত্রী, যিনি মূলত তামিল ভাষার চলচ্চিত্রে অভিনয় করে থাকেন। কর্ম জীবনের শুরুর দিকে চিত্রসংগীতে এবং ছোটখাটো চরিত্রে অভিনয় করার পরে, তিনি তামিঝুকু এন ওন্দ্রাই আঝুথভুম (২০১৫)-এ কেন্দ্রীয় চরিত্রে অভিনয় করার মাধ্যমে প্রধান অভিনেত্রী হিসেবে তার ক্যারিয়ার শুরু করেন।
নৃত্য ও মডেলিং
ঐশ্বর্যা দত্ত নৃত্য শিল্পী হিসাবে তাঁর কর্মজীবন শুরু করেছিলেন। তিনি নৃত্যাঙ্গন সিস্টার্স ট্রুপের সাথে বিভিন্ন মঞ্চ অনুষ্ঠান এবং আপাতবাস্তব (রিয়ালিটি) অনুষ্ঠানে কাজ করেছেন। তারপরে তিনি মডেলিংয়ের সাথে সংযুক্ত হন এবং উল্লেখযোগ্যভাবে বাণিজ্যিক বিজ্ঞাপন এবং সনি মিউজিক ইন্ডিয়া র বেশ কয়েকটি গানে একজন মডেল হিসেবে উপস্থিত হয়েছেন; যার মধ্যে নেপথ্য সঙ্গীতশিল্পী হর্ষদ সাক্সেনার সাথে একটি চিত্রসংগীত উল্লেখযোগ্য।
চলচ্চিত্র
অভিনেত্রী হিসাবে, দত্ত প্রথমে খুনের রহস্য বিষয়ক দ্বিভাষিক চলচ্চিত্র পিকনিক-এ অভিনয় করেছেন; যেখানে তিনি একদল শিক্ষার্থীর একজন ছিলেন, যারা তাদের অধ্যাপকের সাথে ঘুরে দেখার জন্য বিশাখাপত্তনমে যায়। এই চলচ্চিত্রটি বাংলা এবং হিন্দি দুই ভাষাতেই তৈরি করা হয়েছে এবং এই চলচ্চিত্রে প্রধান অভিনেত্রীর অন্তরঙ্গ দৃশ্য সকলের নজরে পড়েছিল। ঐশ্বর্যা দত্ত রামপ্রকাশ রায়াপ্পার তামিঝুকু এন ওন্দ্রাই আঝুথভুম (২০১৫) নামক তামিল চলচ্চিত্রে অভিনয়ের মাধ্যমে তামিল চলচ্চিত্র জগতে পা রাখেন, যা ইতিবাচক পর্যালোচনা গ্রহণ করার পাশাপাশি বক্স অফিসে সফলতা অর্জন করেছিল। এই চলচ্চিত্রে, ঐশ্বর্যা একজন মধ্যবিত্ত পরিবারের সদস্য ছিলেন, যিনি কলেজের শিক্ষার্থী। এই চরিত্রটি একজন বুদ্ধিমান যুবকের (নকুল দ্বারা অভিনীত চরিত্র) প্রেমে পড়ে যায়। পরবর্তীতে দ্য টাইমস অফ ইন্ডিয়া তাঁকে ২০১৫ সালের "অন্যতম সেরা অভিষেক" তালিকায় স্থান দিয়েছিল, যেখানে তিনি আমিরা দস্তুর ও কীর্তি সুরেশের মতো অভিনয়শিল্পীদের সাথে স্থান পেয়েছিলেন। এই চলচ্চিত্রটি মুক্তি পাওয়ার পরপরই তিনি বলেছিলেন যে তামিল চলচ্চিত্র জগৎ তার কাছে খুবই "প্রিয়" এবং তামিল ভাষায় তাকে যে চিত্রনাট্য দেওয়া হচ্ছে তা বেশ "সর্বসম্মত" এবং এগুলো তাঁর আত্মবিশ্বাসের স্তরটি যথেষ্ট পরিমাণে বাড়িয়ে তুলেছে। তারপরে তিনি সুসীনথিরানের অ্যাকশন ভিত্তিক চলচ্চিত্র পাইয়ুম পুলি (২০১৫)-তে কাজল আগরওয়ালের বোন হিসাবে পার্শ্ব চরিত্রে অভিনয় করেছিলেন এবং বর্ণনা করেছিলেন যে এই হাই-প্রোফাইল প্রকল্পে কাজ করার সুযোগটি "ফলপ্রসূ" ছিল। অতঃপর তিনি বিধার্থের সহ-অভিনেত্রী হিসাবে আরথাপথী এবং সত্তমের সাথে সমুথিরকানি নামক চলচ্চিত্রে অভিনয় করেছেন।
এরপরে ২০১৬ সালে, তিনি অরুলনিথি এবং ঐশ্বর্যা রাজেশের পাশাপাশি আরিভাঝাগান ভেঙ্কটচলমের আরাথু সিনাম নামক এক রহস্যময় চলচ্চিত্রে অভিনয় করেছেন; এই চলচ্চিত্রে তিনি একজন সাংবাদিকের চরিত্রে অভিনয় করেছেন। এই চলচ্চিত্রটি সমালোচকদের কাছ থেকে ইতিবাচক পর্যালোচনা অর্জন করেছিল, যদিও এটি বাণিজ্যিকভাবে এটি তেমন ভালো আয় করতে পারেনি। তাঁর পরবর্তী চরিত্রে, তিনি এক "স্বাধীন উৎসাহী মেয়ে"-এর চরিত্রে অভিনয় করেছিলেন।
২০১৮ সালে, তিনি কালার্স তামিলে প্রচারিত জনপ্রিয় রিয়ালিটি অনুষ্ঠান বিগ বস তামিল ২-এ একজন প্রতিযোগী হিসেবে অংশগ্রহণ করেছিলেন; যেখানে তিনি রানার-আপ হয়েছিলেন।
রবার্ট ডুভল
রবার্ট সেল্ডেন ডুভল (Robert Selden Duvall; জন্ম: ৫ জানুয়ারি ১৯৩১) হলেন একজন মার্কিন অভিনেতা ও চলচ্চিত্র নির্মাতা। তিনি ছয় দশকের অধিক সময় ধরে অভিনয়ের সাথে জড়িত আছেন। অভিনয়ের স্বীকৃতি হিসেবে তিনি সাতটি একাডেমি পুরস্কারের মনোনয়ন হতে একটি পুরস্কার জয় করেন, সাতটি গোল্ডেন গ্লোব পুরস্কারের মনোনয়ন হতে চারটি পুরস্কার জয় করেন এবং একটি বাফটা পুরস্কার, একটি স্ক্রিন অ্যাক্টরস গিল্ড পুরস্কার ও একটি এমি পুরস্কার জয়সহ একাধিক পুরস্কার জয় ও মনোনয়ন লাভ করেছেন। ২০০৫ সালে তিনি ন্যাশনাল মেডেল অব আর্টস লাভ করেন।
আলী আব্বাস জাফর
আলী আব্বাস জাফর (Ali Abbas Zafar) হলেন একজন ভারতীয় চলচ্চিত্র পরিচালক, চিত্রনাট্যকার, অভিনেতা এবং চিত্র পরিচালক। জাফরের পরিচালিত মেরে ব্রাদার কি দুলহান চলচ্চিত্রটির জন্য বলিউড পাড়ায় পরিচালক হিসেবে সবচেয়ে বেশি পরিচিত।
প্রাথমিক জীবন ও শিক্ষা
জাফরের শৈশবকাল কাটে ভারতের উত্তরাঞ্চল দেরাদুন এবং পরবর্তীতে যখন তিনি দিল্লীর বিশ্ববিদ্যালয়ের কিরোলী মল কলেজে অধ্যয়নরত ছিলেন তখন তিনি আমু (২০০৫) নামের একটি চলচ্চিত্রে আংশিক সময়ের জন্য কাজ করেন।
রবার্ট ডুভল
তিনি টেন্ডার মার্সিজ (১৯৮৩) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কার এবং টম কোর্টনির সাথে যৌথভাবে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তিনি বাকি ছয়টি একাডেমি পুরস্কারের মনোনয়ন লাভ করেন দ্য গডফাদার (১৯৭২), অ্যাপোক্যালিপ্স নাউ (১৯৭৯), দ্য গ্রেট স্যান্টিনি (১৯৭৯), দি অ্যাপোস্টল (১৯৯), আ সিভিল অ্যাকশন (১৯৯৮), ও দ্য জাজ (২০১৪) ছবিতে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্রসমূহ হল বুলিট (১৯৬৮), ট্রু গিট (১৯৬৯), ম্যাশ (১৯৭০), জো কিড (১৯৭২), দ্য কনভারসেশন (১৯৭৪), নেটওয়ার্ক (১৯৭৬), দ্য ন্যাচারাল (১৯৮৪), দ্য হ্যান্ডমেইড্‌স টেল (১৯৯০), ডেজ অব থান্ডার (১৯৯০), র‍্যাম্বলিং রোজ (১৯৯১), ফলিং ডাউন (১৯৯৩), জ্যাক রিচার (২০১২), আ নাইট ইন ওল্ড মেক্সিকো (২০১৪), এবং ওয়াইল্ড হর্সেস (২০১৫)।
আলী আব্বাস জাফর
পেশা
অতঃপর তিনি মুম্বাই স্থানান্তরিত হন এবং তিনি যশ রাজ ফিল্মস এর ব্যানারে সঞ্জয় গাধবি এবং বিজয় কৃষ্ণ আচার্য মত পরিচালকের অধীন একটি সহকারী পরিচালক হিসেবে কাজ করেন।
রবার্ট ডুভল
ডুভল অভিনীত টেলিভিশন কর্মের মধ্যে উল্লেখযোগ্য দ্য টোয়ালাইট জোন (১৯৬৩), দ্য আউটার লিমিটস (১৯৬৪), লোনসাম ডাভ (১৯৮৯), স্ট্যালিন (১৯৯২), দ্য ম্যান হু ক্যাপচারড এইখমান (১৯৯৬) ও ব্রোকেন টেইল। লোনসাম ডাভ (১৯৮৯) ও স্ট্যালিন (১৯৯২)-এ অভিনয় করে তিনি শ্রেষ্ঠ টিভি মিনি ধারাবাহিক অভিনেতা বিভাগে দুটি গোল্ডেন গ্লোব পুরস্কার অর্জন করেন এবং ব্রোকেন টেইল-এ অভিনয় করে একটি প্রাইমটাইম এমি পুরস্কার অর্জন করেন।
আলী আব্বাস জাফর
পেশা
জাফরের পরিচালক হিসেবে অভিষেক হয় মেরে ব্রাদার কি দুলহান (২০১১) চলচ্চিত্রের মাধ্যমে। চলচ্চিত্রটি তুমুল জনপ্রিয়তা পায় এবং ব্যাবসায়ীকভাবে সাফল্য লাভ করে। উক্ত চলচ্চিত্রটিতে প্রধান চরিত্রে অভিনয় করেন, ইমরান খান, ক্যাটরিনা কাইফ এবং আলী জাফর।
তার পরবর্তী পরিচালিত চলচ্চিত্র হল গুণ্ডে যেটি ১৪ ফেব্রুয়ারি ২০১৪ তে মুক্তিলাভ করে। চলচ্চিত্রটিতে প্রধান চরিত্র্রে রয়েছেন রণবীর সিং এবং অর্জুন কাপুর। সহকারী চরিত্রে আছেন প্রিয়াঙ্কা চোপড়া এবং ইরফান খান।
৩৯তম বাচসাস পুরস্কার
৩৯তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের উনচল্লিশতম আয়োজন। ২০১৭ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ঢাকা অ্যাটাক ও রাজনীতি যৌথভাবে শ্রেষ্ঠ চলচ্চিত্রের পুরস্কার লাভ করে। সত্তা চলচ্চিত্রটি সর্বাধিক ৬টি বিভাগে পুরস্কার অর্জন করে।
মাক্সিমিলিয়ানো উজ্জে
মাক্সিমিলিয়ানো আকিল্লে উজ্জে (জন্ম: ২৪ সেপ্টেম্বর ১৯৯১) হলেন একজন ইতালীয় ফুটবলার, যিনি সেরিয়ে সিতে গোৎজানোর হয়ে একজন রক্ষণভাগের খেলোয়াড় হিসাবে খেলেন।
লেট্রাক্স
লেটিসিয়া পিনহেইরো দে নোভাস, লেট্রাক্স নামে সর্বাধিক পরিচিত (জন্ম ৫ জানুয়ারী, ১৯৮২), একজন ব্রাজিলীয় সঙ্গীতশিল্পী-গীতিকার, অভিনেত্রী ও লেখক।
জীবনী
রিও ডি জেনিরোতে জন্মগ্রহণ করেন, নোভাস কাসা দে আর্টেস দাস লারাঞ্জেইরাসে অভিনয় এবং রিও ডি জেনেইরো ফেডারেল বিশ্ববিদ্যালয়ে সাহিত্য অধ্যয়ন করেন। তিনি কিশোর বয়সে সঙ্গীতের প্রতি আগ্রহী হন, একজন স্ব-শিক্ষিত সংগীতশিল্পী হিসাবে গিটার বাজাতে শিখেছিলেন এবং রক ব্যান্ড লেটিসিয়াস এবং পরবর্তীতে ইলেকট্রনিক সঙ্গীত দল মেনাগে এ ট্রয়েস প্রতিষ্ঠা করেন। ২০০৮ সালে, তিনি তার তৎকালীন প্রেমিক লুকাস ভাসকোনসেলোসের সাথে দ্বৈত গঠন করেন, যার সাথে তিনি ৩টি অ্যালবাম রেকর্ড করেছিলেন৷
হিসার জেলা
হিসার জেলা ভারতের হরিয়ানা রাজ্যের ২২টি জেলার মধ্যে একটি জেলা। হিসার শহর জেলা সদর হিসাবে কাজ করে। জেলাটি হিসার বিভাগের একটি অংশ, যেখানে ভারতীয় প্রশাসনিক পরিষেবা নিযুক্ত কমিশনার নেতৃত্বে রয়েছেন।
১৯৬৬ সালে হরিয়ানা রাজ্য পুনর্গঠন অবধি হরিয়ানার বৃহত্তম জেলা হিসারের কিছু অংশ নিয়ে জিন্দ জেলা গঠিত হয়েছিল। ১৯৭৪ সালে বিওয়ানি ও লোহারু তহসিল নিয়ে বিওয়ানী জেলা গঠিত হয়। সিরসা জেলা গঠিত হলে হিসার জেলা আরও দ্বিখণ্ডিত হয়েছিল। পরবর্তীতে এ জেলা থেকে আবার ফতেহাবাদ জেলা তৈরি করা হয়েছে।
ইতিহাস
হিসার জেলা ১৭৮৩-৮৪ (চল্লিশের দুর্ভিক্ষ), ১৮৩৮, ১৮৬০-৬১, ১৮৯৬-৯৭  এবং ১৮৯৯-১৯০০-এর দুর্ভিক্ষে পড়েছিল।
প্রশাসন
১৯৬৬ সালে পুনর্গঠন না হওয়া পর্যন্ত রাজ্যের বৃহত্তম জেলা হিসেবে হিসার জেলার সদরদপ্তর ছিল। ১৯৭৮ সালে জেলার কিছু অংশ ভিওয়ানি জেলায় স্থানান্তরিত হয়। এটি আরও দ্বিখণ্ডিত হয়েছিল যখন সিরসা জেলা পুরোপুরি হিশার জেলা থেকে তৈরি করা হয়েছিল। ফতেয়াবাদ জেলাও এই জেলা থেকে সৃষ্টি করা হয়েছে।
বর্তমানে হিসার জেলা ৮টি তহসিল নিয়ে গঠিত; আদমপুর, আগরোহা, বরওয়ালা, হিসার, হানসি-১, হানসি-২, নরনান্দ ও উকলনামন্দী। এছাড়া বালসম্যান্ড ও বাসের নামে দুটি উপ-তহসিল । হিশার জেলার জন্য যানবাহনের নিবন্ধন নম্বরগুলি: হিসার এইচআর ২০ এবং এইচআর ৩৯ (বাণিজ্যিক নম্বর), হানসি এইচআর ২১ এবং বরওয়ালা এইচআর ৮০।
জেলাটির সাতটি বিধানসভা কেন্দ্র রয়েছে; আদমপুর, উকলনা, নরনাউন্ড, হানসি, বরওয়ালা, হিশার ও নলওয়া। এগুলি সবই হিসার লোকসভা কেন্দ্রের অংশ।
জনসংখ্যা
২০১১ সালের ভারতীয় জনগণনা অনুসারে জেলা জনসংখ্যা ১৭৪২৮১৫, যা গাম্বিয়া রাষ্ট্রের মোট জনসংখ্যার সমান বা মার্কিন যুক্তরাষ্ট্রের নেব্রাস্কা রাজ্যের জনসংখ্যার সমান। এটি ভারতের ৬৪০টি জেলার মধ্যে ২৭৬তম জনবহুল জেলা। জেলায় জনসংখ্যার ঘনত্ব প্রতি বর্গকিলোমিটারে ৪৩৮ জন বা প্রতি বর্গমাইলে ১,১৩০ জন। ২০০১-২০১১ এর দশকে এ জেলায় জনসংখ্যা বৃদ্ধির হার ছিল ১৩.৩৮%। হিসারে প্রতি ১০০০ পুরুষের জন্য ৮৭১ জন মহিলা লিঙ্গ অনুপাত রয়েছে এবং সাক্ষরতার হার ৭৩.২%।
হিসার জেলার ৯৮% মানুষ হিন্দু ধর্মের অনুসারী এবং প্রায় ৪০,০০০ জন মুসলমান রয়েছে, বাকী জনসংখ্যার বেশিরভাগই জৈন এবং শিখ ধর্ম পালন করে।
এরিক এডওয়ার্ডস (অভিনেতা)
এরিক এডওয়ার্ডস (জন্ম: রবার্ট এভারেট, ৩০ নভেম্বর ১৯৪৫) একজন মার্কিন পর্নোগ্রাফিক অভিনেতা, আলোকচিত্রশিল্পী এবং পরিচালক। এভারেট মূলধারার থিয়েটারে শুরু করেন এবং ১৯৬০-এর দশকে পর্ণ শিল্পে চলে আসেন। প্রাপ্তবয়স্ক বিনোদন শিল্পে এভারেটের দীর্ঘ কর্মজীবন ছিল, ৪০ বছরেরও বেশি সময় ধরে, ১৯৬০-এর দশক থেকে শুরু করে ২০০০-এর দশক পর্যন্ত প্রতি দশকে পর্ন চলচ্চিত্রে উপস্থিত হওয়া তিনিই বিশ্বের একমাত্র অভিনেতা। আইকনিক চলচ্চিত্র ডেবি ডোজ ডালাসের সহ-অভিনেতা সহ এভারেট অনেক চলচ্চিত্র এবং ফটোশুটে অভিনয় ও পরিচালনা করেছেন। তিনি এভিএন এবং এক্সআরসিও হল অফ ফেম উভয়েরই সদস্য। বিল মার্গোল্ড এভারেটকে "ব্যবসার কিংবদন্তিদের একজন" এবং "পর্নের বেব রুথ" বলে অভিহিত করেছেন।
মনিরুল হক সাক্কু
মনিরুল হক সাক্কু (জন্ম: ১৯৬২) একজন বাংলাদেশী রাজনীতিবিদ। তিনি কুমিল্লার প্রথম সিটি কর্পোরেশনের সাবেক মেয়র। তিনি কুমিল্লায় জন্মগ্রহণ করেন।
রাজনৈতিক জীবন
মনিরুল হক সাক্কু ১৯৯৩ সালে জেলা যুবদলের সভাপতি হন। ওই পদে তিনি ২০১০ পর্যন্ত বহাল ছিলেন। ২০০৩ সালে তিনি জেলা বিএনপির সাংগঠনিক সম্পাদক হন।
২০০৫ সালের উপনির্বাচনে তিনি কুমিল্লার পৌর চেয়ারম্যান নির্বাচিত হন। ২১ মে তিনি পৌর চেয়ারম্যানের দায়িত্ব পালন শুরু করেন ও পরের বছরের ১০ জানুয়ারি পর্যন্ত তিনি দায়িত্ব পালন করেন। ২০০৯ সালের ১৬ নভেম্বর তিনি দ্বিতীয় মেয়াদে পৌর চেয়ারম্যান হিসেবে দায়িত্ব পান।
২০১২ সালে কুমিল্লার প্রথম সিটি কর্পোরেশন নির্বাচনে তিনি আওয়ামী লীগ প্রার্থী আফজল খানকে হারিয়ে মেয়র নির্বাচিত হন। ২০১৭ সালে তিনি এখান থেকে দ্বিতীয়বারের মত মেয়র নির্বাচিত হন।
২০২১ সালে তাকে বিএনপি থেকে বহিস্কার করা হয়।
সমালোচনা
তার বিরুদ্ধে হত্যা, কলেজে আগুন দেওয়া, আয়কর ফাঁকিসহ একাধিক অভিযোগ রয়েছে। ১৯৭৯ সালে তার বিরুদ্ধে প্রবীর হত্যার অভিযোগে মামলা হয়। এরপর তিনি সিঙ্গাপুর চলে যান। তিনি কুমিল্লার অজিত গুহ কলেজ, কুমিল্লা ভিক্টোরিয়া কলেজের বিজ্ঞানাগারে আগুন লাগার ঘটনায় দায়ের হওয়া মামলার আসামি ছিলেন। ২০০১ থেকে ২০০৬ সালের সরকারের সময় তার বিরুদ্ধে টেন্ডারবাজি ও বালুমহাল দখল করে টাকা লুটের অভিযোগ রয়েছে।
গাজরের স্যুপ
alt=A cream of carrot soup with bread|থাম্ব|রুটি সহ গাজরের স্যুপের ক্রিম
ফরাসি রান্নায় গাজরের স্যুপকে "ঐতিহ্যবাহী খাবার" হিসেবে উল্লেখ করা হয়েছে। ১৩৪৬ সালের ২৬শে আগস্টের ক্রিসির যুদ্ধের স্মরণে রাজা সপ্তম এডওয়ার্ড প্রতি বছর এই তারিখে এই স্যুপটি খেতেন।
সংক্ষিপ্ত বিবরণ
গাজরের স্যুপ ক্রিম কিংবা ঝোলজাতীয় স্যুপ হিসাবে প্রস্তুত করা হয়।  বিভিন্ন সবজির নির্যাস, মুরগির মাংস ইত্যাদি উভয় রন্ধনশৈলীতেই উপাদান হিসাবে ব্যবহার করা হয়।  অন্যান্য শাকসবজিগুলো পরিবেশনের সময় ব্যবহার করা হয়। রসুন, পেঁয়াজ (শ্যালট),  আলু,  শালগম ইত্যাদি মূলজ ও অন্যান্য সবজি, গাজরের রস এবং কমলার রস এর প্রস্তুতিতে ব্যবহৃত হয়।   কিছু পদে গাজরের ভর্তাও ব্যবহার করা হয়। রান্না করার পর, খাবারটি একটি চালনী দিয়ে চালা করা হয়।  ব্যবহৃত গাজরের খোসা ছাড়ানো হয় এবং কাঁচা গাজরের খোসা থালায় সাজিয়ে দেওয়া হয়, যা গাজরের স্যুপের সৌন্দর্য বৃদ্ধি করে। খাঁটি গাজর দিয়ে প্রস্তুত করা স্যুপ মসৃণ হওয়ার এটি অনেকটা ঘন জেলির আকারে হয়। ব্যবহৃত গাজরের রঙের উপর ভিত্তি করে স্যুপের রঙের বৈচিত্র‍্য দেখা যায়। অপরিপক্ব গাজর স্যুপকে মিষ্টি এবং উজ্জ্বল কমলা রঙ করে তোলে। যদি পরিপক্ব এবং পরিণত গাজর ব্যবহার হয় তবে মিষ্টি কম হয় এবং এটি হলুদবর্ণ ধারণ করে। ফাটলযুক্ত গাজর ব্যবহারে নিম্নমানের একটি স্যুপ তৈরি হয়। গাজরের স্যুপ প্রস্তুতির ক্ষেত্রে বিভিন্ন উপাদানের ভিন্নতা রয়েছে। কিছু গাজরের স্যুপে নারকেল দুধ, ডাবের পানি, নারকেল ক্রিম, নারকেল মাখন বা নারকেল টুকরা ব্যবহার করে প্রস্তুত করা হয়।   কিছু পদে উপাদান হিসাবে আদা যোগ করা হয়   এবং কিছু প্রস্তুতপ্রণালীতে আবার তরকারি যোগ করা হয়। গাজরের শীর্ষ থেকে গাজরের সবুজ পাতা (শাক হিসেবে ব্যবহার করা যেতে পারে) পরিবেশনের সময় সৌন্দর্যবর্ধক উপাদান হিসাবে ব্যবহার করা হয়। কিছু কিছু ক্ষেত্রে কুুঁচি করা পুদিনা পাতা ব্যবহৃত হয়। এটি গরম বা ঠান্ডা উভয়ভাবেই পরিবেশন করা হয়। লবণ এবং গোলমরিচ স্বাদ বাড়াতে ব্যবহার করা যায় এবং কখনও কখনও জায়ফলও ব্যবহৃত হয়।  এতে দই, দই সস, ক্রিম ফ্রেচ, টক ক্রিম,   এবং অন্যান্য উপাদানগুলো মিশ্রণ আকারে স্যুপের উপরে ছড়িয়ে দেওয়া হয়।
যুক্তরাজ্যে সাধারণ গাজরের স্যুপের চেয়ে আলাদা একটি স্যুপ হল গাজর এবং ধনিয়া স্যুপ। মোটা কাটা বা গ্রেটেড গাজর, রসুন এবং ধনিয়া বীজ দিয়ে এটি তৈরি করা হয়। রুচিবর্ধক হিসাবে কমলা ব্যবহার করা হয় ।  অনেক সময়ে অতিরিক্ত উপকরণ হিসাবে ডিল, গাজর পাতা,  গাজর কিমা, শাইভস,  ক্রাউটোনস এবং টোস্ট স্কোয়ারসসহ অন্যান্য সতেজ ভেষজ উপাদান যোগ করা হয়   গাজর স্যুপ নিরামিষ খাবার হিসাবে প্রস্তুত করা যেতে পারে। গাজরের স্যুপে উল্লেখযোগ্য পরিমাণে নাইট্রাইট থাকে।
ফরাসি খাবারে
থাম্ব|গাজরের ক্রিসি স্যুপ গাজরের স্যুপ (প্যটেজ ডি ক্রিসি, পটেজ ক্রিশি, ইত্যাদি) একটি ফরাসী খাবার এবং স্থানীয় রান্নায় এটি ঐতিহ্যবাহী এবং জনপ্রিয় দুই ধরনের খাবার হিসাবে পরিচিত; এটি কেমন হবে তা নির্ভর করে এর প্রস্তুতপ্রণালীর উপর।  গাজরের বিভিন্ন ধরনের স্যুপের সাথে প্যটেজ স্যুপ ঘন করতে দেওয়া হয়।
ফরাসি খাবারে গাজরের স্যুপ সাধারণত ভাত দিয়ে প্রস্তুত করা হয়, যা খাবারে সহ পদ হিসাবেও পরিবেশন করা হয়।  ভাত একে ঘন করার জন্য উপাদান হিসাবে ব্যবহৃত হয়,  এবং অনেক সময় ভাতের পরিবর্তে যবও ব্যবহার করা হয়।
ইতিহাস
ষোড়শ শতাব্দী পর্যন্ত আধুনিক মিষ্টি কমলা গাজর বিকশিত না হলেও নিম্নদেশগুলোতে এটি একটি ঐতিহ্যবাহী খাবার হিসাবে জনপ্রিয় ছিল। একসময় ইংরেজদের ক্রিসির যুদ্ধের বার্ষিকী স্মরণে ২৬ আগস্ট ক্রিসি স্যুপ খাওয়ার প্রচলন হয়।
ক্রিসির যুদ্ধের বার্ষিকী দিবসে ১৯১১ ও ১৯১০ সালের মধ্যে যুক্তরাজ্যের রাজা সপ্তম এডওয়ার্ড তাঁর যুদ্ধের নেতৃত্বপ্রদানকারী পূর্বপুরুষ অ্যাডওয়ার্ড, ব্ল্যাক প্রিন্সের সম্মানে গাজরের স্যুপ খাওয়ার প্রচলন করেছিলেন । ক্রিসির গাজর ব্যবহার করে যুদ্ধ শেষ হওয়ার পরে বিজয়ী ইংরেজ সৈনিকদের জন্য স্যুপ পরিবেশন করা হয়েছিল। অস্ট্রিয়ান চিকিৎসক ও শিশু বিশেষজ্ঞ অধ্যপক আর্নস্ট মোরো গাজরের স্যুপ আবিষ্কার করেছিলেন, যা অ্যান্টিবায়োটিক-প্রতিরোধী ব্যাকটেরিয়াজনিত ডায়রিয়ার বিরুদ্ধে কার্যকর বলে প্রমাণিত হয়েছিল।
ত্রিয়েস্তে
ত্রিয়েস্তে (ইতালীয় ভাষায়: Trieste, স্লোভেনীয় ও ক্রোয়েশীয় ভাষায়: Trst) ইতালির উত্তর-পূর্বাঞ্চলে অবস্থিত একটি শহর এবং সমুদ্র বন্দর। আড্রিয়াটিক সাগর এবং ইতালি-স্লোভেনিয়া সীমান্তের মাঝে যে সরু অঞ্চলটি রয়েছে তার শেষ প্রান্তে শহরটির অবস্থান। এর দক্ষিণ, পূর্ব এবং উত্তর তিন দিকেই স্লোভেনিয়া এবং একদিকে ত্রিয়েস্তে উপসাগর। জার্মান সম্রাজ্য, অস্ট্রো-হাঙ্গেরীয় সম্রাজ্য এবং স্লাভিক সংস্কৃতির দেশগুলোর ঠিক মাঝখানে অবস্থিত হওয়ার কারণে ইতিহাসের বিভিন্ন সময় জুড়ে এটি গুরুত্বপূর্ণ অঞ্চল বলে বিবেচিত হতো। ২০১০ সালের অনুমান মতে শহরের জনসংখ্যা হচ্ছে ২০৫,৫৯৩। এটি ইতালির ত্রিয়েস্তে প্রদেশ এবং ফ্রিউলি-ভেনেৎসিয়া জুলিয়া নামক স্বায়ত্তশাসিত অঞ্চলের রাজধানী।
১৩৮২ থেকে ১৯১৮ সাল পর্যন্ত যে হাবসবুর্গ রাজতন্ত্র অস্ট্রো-হাঙ্গেরীয় সম্রাজ্য শাসন করেছে তার সবচেয়ে পুরনো স্থানগুলোর একটি এই ত্রিয়েস্তে। সে সময় এটি ইউরোপের সবচেয়ে ক্ষমতাধর সম্রাজ্যের একটি গুরুত্বপূর্ণ বাণিজ্য বন্দর ছিল। ভূমধ্যসাগরের একটি সমৃদ্ধ বন্দর হওয়ার কারণে ত্রিয়েস্তে অস্ট্রো-হাঙ্গেরীয় সম্রাজ্যের চতুর্থ বৃহত্তম শহরে (ভিয়েনা, বুদাপেস্ট এবং প্রাগ-এর পরেই) পরিণত হয়েছিল। fin-de-siècle যুগে এটি সাহিত্য ও সঙ্গীতেরও অন্যতম কেন্দ্র ছিল। অবশ্য অস্ট্রো-হাঙ্গেরীয় সম্রাজ্যের পতন এবং প্রথম বিশ্বযুদ্ধের পর ইতালির সাথে ত্রিয়েস্তের একীকরণের পর এই শহরের ইউরোপীয় গুরুত্ব বেশ কমে গেছে। ১৯৩০-এর দশক এবং স্নায়ু যুদ্ধের সময়ে আবার এখানে অর্থনৈতিক উন্নতি শুরু হয়। ইউরোপের পূর্বাঞ্চল ও পশ্চিমাঞ্চলের স্নায়ু যুদ্ধের একটি গুরুত্বপূর্ণ কেন্দ্র ছিল এই শহর। বর্তমানে এটি ইতালির সবচেয়ে ধনী শহরগুলোর একটি, বিশেষত সমুদ্র বাণিজ্যের কারণে।
দর্শনীয় স্থান
thumb|center|750px|ত্রিয়েস্তের সমুদ্র তীরে thumb|center|750px|পিয়াৎসা উনিতা দিতালিয়া, ত্রিয়েস্তের প্রধান নগর চত্বর। thumb|center|750px|রাতে পিয়াৎসা উনিতা দিতালিয়া
মধ্যপ্রদেশ বিধানসভা নির্বাচন, ২০১৮
২০১৮ সালের ২৮ নভেম্বর ভারতের মধ্যপ্রদেশ রাজ্যের ২৩০টি বিধানসভা কেন্দ্রের বিধায়ক নির্বাচনের জন্য মধ্যপ্রদেশ বিধানসভা নির্বাচন অনুষ্ঠিত হয়। এই নির্বাচনটিকে ভারতীয় জনতা পার্টি (বিজেপি) ও ভারতীয় জাতীয় কংগ্রেসের (কংগ্রেস) মধ্যে প্রত্যক্ষ রাজনৈতিক যুদ্ধ মনে করা হয়েছিল। একদিকে যেমন রাজ্যের শিবরাজ সিং চৌহান সরকার চতুর্থবারের জন্য জয়লাভ করার চেষ্টা করছিল, অন্যদিকে কংগ্রেস ২০১৩ সালের নির্বাচনে হারের পর রাজ্যে সরকার গঠনের লক্ষ্যে নির্বাচনে অবতীর্ণ হয়েছিল। এই নির্বাচনের পর ত্রিশঙ্কু বিধানসভা গঠিত হয়। কংগ্রেস এই নির্বাচনে একক বৃহত্তম দল হিসেবে উঠে আসে। কিন্তু সর্বাধিক সংখ্যক ভোট পায় বিজেপি।
প্রেক্ষাপট
মধ্যপ্রদেশ বিধানসভার মেয়াদ শেষ হওয়ার কথা ছিল ২০১৯ সালের ৭ জানুয়ারি তারিখে।
সময়সূচি
২০১৮ সালের ৬ অক্টোবর নির্বাচনের তারিখ ঘোষিত হয় এবং ২৮ নভেম্বর নির্বাচন অনুষ্ঠিত হয়। এরপর ১১ ডিসেম্বর ফলাফল ঘোষিত হয়।
জনমত সমীক্ষা
জনমত সমীক্ষাগুলিতে বিজেপি ও কংগ্রেসের মধ্যে কঠিন নির্বাচনী প্রতিযোগিতার ইঙ্গিত পাওয়া গিয়েছিল।
বুথফেরত সমীক্ষা
অধিকাংশ বুথফেরত সমীক্ষায় বিজেপি ও কংগ্রেসের মধ্যে "হাড্ডাহাড্ডি লড়াই"য়ের ভবিষ্যদ্বাণী করা হয়েছিল। পোল অফ পোলস উল্লেখ করেছিল, বিজেপি ও কংগ্রেসের মধ্যে আসন সংখ্যার ব্যবধান খুব বেশি হবে না। যদিও কোনও দলই সরকার গঠনের উপযুক্ত সংখ্যাগরিষ্ঠতা পাবে না।
প্রাপ্ত আসন ও ভোটের ভাগ
এই নির্বাচনের ফলে ত্রিশঙ্কু বিধানসভা গঠিত হয়। ১১৪টি আসন জয় করে কংগ্রেস একক বৃহত্তম দল হিসেবে উঠে এলেও সংখ্যাগরিষ্ঠতা অর্জনে ব্যর্থ হয়। অন্যদিকে বিজেপি ৪১.০% ভোট পেয়ে সর্বাধিক ভোট-প্রাপ্ত দল হিসেবে উঠে আসে। একটি বিশ্লেষণে দেখা গিয়েছে বিজেপি সাতটি আসন খুব কম মার্জিনে (<১০০০) কংগ্রেসের কাছে পরাজিত হয়েছে। নির্বাচনে দলগুলির প্রাপ্ত আসন ও ভোটের ভাগের পরিসংখ্যান নিম্নরূপ:
খস (প্রাচীন জাতি)
খস ( দেবনাগরী : खश ; ' ) ছিল একটি প্রাচীন ইন্দো-আর্য উপজাতি। এছাড়াও উত্তর ভারতীয় উপমহাদেশের হিমালয় অঞ্চলের একটি শেষ জনপদ রাজ্য -এর নাম ছিল খস। বিভিন্ন ঐতিহাসিক ভারতীয় শিলালিপি এবং প্রাচীন ভারতীয় হিন্দু ও তিব্বতি সাহিত্যে এর উল্লেখ করা হয়েছে। তৎকালীন ইউরোপীয় নথিগুলিতে উত্তর-পশ্চিম হিমালয়ে বসবাসকারী খস' উপজাতির বর্ণনা করা হয়েছে। রোমান ভূগোলবিদ প্লিনি দ্য এল্ডার "খস"দের বিশেষ ভারতীয় মানুষ'' হিসাবে বর্ণনা করেছেন। মহাভারত অনুসারে তারা গান্ধার, ত্রিগর্তা এবং মদ্র রাজ্যের আশেপাশে বাস করত বলে জানা গেছে।
খস উপজাতির মধ্যে অন্তর্ভুক্ত রয়েছে মধ্যযুগীয় পশ্চিম নেপালের খস জনগোষ্ঠী, ভারতীয় গাড়ওয়াল অঞ্চল এবং কুমায়ুনে বসবাসকারী মধ্যযুগীয় এক বিশেষ জনগোষ্ঠী, কাংড়া, হিমাচল এবং গাড়োয়ালের কানেট জনগোষ্ঠী, জৌনসার-বাওয়ারের বসবাস্কারী খস জনগোষ্ঠী ইত্যাদি। পাশাপাশি কাশ্মীরের খাখা রাজপুত এবং বোম্বা গোষ্ঠীও খস উপজাতির অন্তর্ভুক্ত। উত্তর পাকিস্তানের বিভিন্ন অংশে খস জনগোষ্ঠীর শাখা দেখা যায়।
সংস্কৃত সাহিত্যে খশ শব্দটির উল্লেখ দেখতে পাওয়া যায় ( সংস্কৃত : खश)। সম্ভবত যেখান থেকে এই জনগোষ্ঠীর বিভিন্ন নামকরণ হয়েছে, যেমন খস (खस), খাস (खष) এবং খাশিরা (खशीर)।
রাষ্ট্রবিজ্ঞানী সুদামা মিশ্র পরিচালিত গবেষণা অনুসারে, খস জনপদ ছিল প্রাচীন ভারতীয় লৌহ যুগের পার্বত্য আর্যাবর্ত অর্থাৎ হিমালয় বেষ্টিত আর্যাবর্ত‌ -এর বিস্তৃত বিভাগের অন্তর্গত একটি সীমান্তবর্তী জনপদ। প্রায় ১১০০-৫০০ খ্রিস্টপূর্বাব্দের বিস্তৃত সময়কালে এর অস্তিত্ব ছিল বলে জানা যায়।
ব্রাহ্মণ-এর পবিত্র আচার-অনুষ্ঠান বর্জন করা এবং অবহেলার কারণে মনুস্মৃতি খস উপজাতির লোকেদের পূর্ব ক্ষত্রিয় হিসেবে উল্লেখ করেছে।
ভাগবত পুরাণ বিভিন্ন বিতাড়িত উপজাতির একটি তালিকা দেওয়া আছে যাদের মধ্যে খসরাও অন্তর্ভুক্ত ছিল। এও জানা গেছে যে খসরা বৈষ্ণবধর্ম গ্রহণ করে পুনরুদ্ধার পান। মহাভারতে খসদের উত্তরাঞ্চলে বসবাসকারী একটি উপজাতি হিসেবে উল্লেখ করা হয়েছে। মহাভারতের উল্লেখ অনুযায়ী খসরা সাত্যকির বিরুদ্ধে কৌরবদের পক্ষে যুদ্ধ করেছিল। মহাভারতের কর্ণ পর্বে, আরাট এবং ভাসাতির মধ্যবর্তী পাঞ্জাব অঞ্চলে খসদের বসবাসের কথা উল্লেখ করা হয়েছে।
তাহার হাদ্দাদ
থাম্ব| তাহর হাদ্দাদ তাহার হাদ্দাদ (الطاهر الحداد; ১৮৯৯ - ডিসেম্বর ১৯৩৫) একজন তিউনিসীয় লেখক, শ্রমিক কর্মী, পণ্ডিত এবং সংস্কারক ছিলেন।
হাদ্দাদ তিউনিসে জন্মগ্রহণ করেন। ১৯১১ সাল থেকে ১৯২০ সাল পর্যন্ত তিনি জিতুনিয়া মসজিদে ইসলামি আইন অধ্যয়ন করেন ও সেখান থেকে স্নাতক লাভ করেন। তিনি একজন নোটারি হন; তবে পরে তিনি তার কর্মজীবন ত্যাগ করে আল-দেস্তোরে যোগদান করেন, দলটি তিউনিশিয়ার জাতীয় আন্দোলনের নেতৃত্বদানকারী প্রথম প্রধান রাজনৈতিক দল ছিল। পরের বছর তিনি তিউনিশিয়ার ক্রমবর্ধমান শ্রমিক আন্দোলনে যোগ দেন। তিনি দ্রুত আন্দোলনের একজন নেতৃস্থানীয় মুখপাত্রে পরিণত হন। তিনি নেতৃত্ব, বিশেষ করে শ্রমিক আন্দোলনের প্রতি দলের নেতিবাচক মনোভাবের কারণে অসন্তুষ্ট হয়ে দল ত্যাগ করেন।
হাদ্দাদ তিউনিশিয়ার প্রথম দিকের শ্রমিক আন্দোলনের একজন গুরুত্বপূর্ণ ব্যক্তিত্ব ছিলেন। আন্দোলনটি তিউনিশিয়ার আদিবাসী শ্রমিকদের স্বার্থ রক্ষায় ফরাসি শ্রমিক আন্দোলনের অনীহার প্রতিক্রিয়া হিসেবে আবির্ভূত হয়। তিনি এক দশকেরও বেশি সময় ধরে আন্দোলনের একজন গুরুত্বপূর্ণ ব্যক্তিত্ব ছিলেন। তিনি পরে প্রথম এবং সর্বাগ্রে একজন অগ্রগামী তিউনিশিয়ার নারীবাদী হিসেবে পরিচিতি লাভ করেন। ১৯৩০ সালে শরিয়ত ও সমাজে আমাদের নারী বইয়ে তিনি নারীদের বর্ধিত অধিকারের পক্ষে কথা বলেন এবং বলেন যে সেই সময় ইসলামের বিভিন্ন ব্যাখ্যা নারীদের জন্য প্রতিবন্ধক ছিল। তিউনিসিয়ার বুদ্ধিজীবী এবং সাধারণ জনগণের মধ্যে এই প্রকাশনার প্রতিক্রিয়া প্রাথমিকভাবে কঠোর ছিল, কিন্তু নেও-দেস্তোর দল তাকে পরবর্তীকালে নারীবাদী এবং আধুনিকীকরণের সংস্কারকে এগিয়ে নেওয়ার জন্য নিয়োগ দেয় এবং জাতীয় আইকনে উন্নীত করে।
এমভি শরীয়তপুর-১
এমভিশরীয়তপুর ১ ছিল একটি দুই-পাটাতন বিশিষ্ট ফেরী যা ২০১২ সালের মার্চ মাসে বাংলাদেশের মেঘনা নদীতে একটি কার্গোবাহী জাহাজের সাথে ধাক্কা লেগে উল্টে যায়, এই দুর্ঘটনার ফলে ১৪৭জন লোক প্রাণ হারায়।
পটভূমি
প্রথমদিকের রিপোর্টে বলা হয় ২০০ যাত্রী নিয়ে কার্গো জাহাজের সাথে ধাক্কা লেগে উল্টে যাওয়া ফেরীতে ৩০জন লোক নিহত হয়েছে এবং ডজনের মতো লোক অজ্ঞাত রয়েছে। বাংলাদেশের রাজধানী ঢাকার পাশে মুন্সীগঞ্জ জেলার মেঘনা নদীতে ফেরীটি উল্টে গিয়ে ৭০ ফুট (২১ মি) পানির নিচে ডুবে যায়।
উদ্ধার কার্য
ফেরীটিতে প্রায় ২০০ যাত্রী ছিল, যদিও যাত্রীর সঠিক তালিকা করা ছিল না। বেঁচে যাওয়াদের মধ্য থেকে ৩৫ জনকে পানি থেকে টেনে তোলা হয়েছিল, আরো ৪০ জন সাঁতরে তীরে এসে উঠে। ডুবুরীদের সহায়তায় মোট ১১২টি মরদেহ উদ্ধার করা হয়েছিল। নৌযানটিকে সংস্কারের জন্য তোলা হলে আরো ৪টি লাশ নদীতে ভেসে উঠে। ১১০ জনের দেহ উদ্ধার করার পরও ৬১ জন নিরুদ্দেশ ছিল, তবে শেষ পর্যন্ত মৃতের সংখ্যা দাঁড়ায় ১৪৭ জনে।
বাংলাদেশের হাসপাতালের তালিকা
থাম্ব|খুলনা মেডিকেল কলেজ হাসপাতাল ভবন এটি বাংলাদেশের হাসপাতালের একটি তালিকা।
লেটিসিয়া পার্সিলেস
লেটিসিয়া পার্সিলেস (জন্ম ২ জানুয়ারী ১৯৮৩) হলেন একজন ব্রাজিলীয় অভিনেত্রী ও সঙ্গীতশিল্পী যিনি টেলিনোভেলা আমর এটার্নো আমোরে তে প্রধান ভূমিকায় অভিনয় করেছিলেন।
জীবনী
রিও ডি জেনেইরোতে জন্মগ্রহণ করেন, তার স্বামী, পরিচালক লুইজ ফার্নান্দো কারভালহো, যার সাথে তার একটি ছেলে রয়েছে। তার স্বামীর সাথে তার প্রথম পরিচয় হয়েছিল ২০০৮ সালে মিনি ধারাবাহিক ক্যাপিটুর চিত্রগ্রহণের সময়।
কাকাবাবু
কাকাবাবু বিখ্যাত ভারতীয় বাঙালি সাহিত্যিক ও কবি সুনীল গঙ্গোপাধ্যায়ের একটি কাল্পনিক চরিত্র। কাকাবাবুর আসল নাম ‘রাজা রায়চৌধুরী’। কাকাবাবু মধ্যবয়সী অবসরপ্রাপ্ত বুদ্ধিদীপ্ত এক মানুষ,যিনি অসম্ভব সাহসী ও পণ্ডিত ব্যক্তি। বিভিন্ন অমীমাংসিত রহস্য উদঘটন তার নেশা। এমনি এক রহস্যের সমাধান করতে গিয়ে দুর্ঘটনায় তার একটি পা ক্ষতিগ্রস্থ হয় তবুও তিনি থেমে না থেকে একটি ক্রাচ ও ভাইপো সন্তু কে সঙ্গী করে রহস্য উদ্ঘটনের অভিযানে নেমে পড়েন।
চরিত্র
তিনি ভারত সরকারের প্রত্নতত্ত্ব বিভাগের একজন প্রাক্তন কর্মকর্তা যিনি একবার আফগানিস্তানে কামাল নামে এক বন্ধুকে দুর্ঘটনার কবল থেকে বাঁচানোর চেষ্টায় পঙ্গু হন। সব গল্পেই কাকাবাবুর সাথী ক্রাচ। এই ক্রাচকে অনেক সময় অস্ত্র হিসেবে ব্যবহার কর‍তে দেখা গেছে। কাকাবাবু কিছুদিন সি.বি.আই বা সেন্ট্রাল ব্যুরো অফ ইনভেস্টিগেশনে র উপদেষ্টা ছিলেন। সেখানকার কর্তা নরেন্দ্র বর্মা তাঁর বিশেষ বন্ধু। তাঁর ভাইপো সন্তু ওরফে সুনন্দ রায়চৌধুরী আর সন্তুর বন্ধু জোজোকে নিয়ে অনেক অ্যাডভেঞ্চারে জড়িয়ে পড়তে দেখা যায়। বেশিরভাগ অ্যাডভেঞ্চারই ভারতের বিভিন্ন জায়গায় বা বিদেশে বেড়াতে গিয়ে হয়। তাই কাকাবাবুর প্রতিটি উপন্যাসেই নতুন নতুন জায়গার কথা থাকে। কাকাবাবু শারীরিকভাবে প্রতিবন্ধী হলেও তাঁর অদম্য সাহস, মনের জোর ও নানা বিষয়ে অভূতপূর্ব জ্ঞান থাকায় তিনি সব সমস্যার সমাধান করেন। কাকাবাবু অবিবাহিত। মানচিত্র দেখা তাঁর বিশেষ কয়েকটি শখের মধ্যে একটি। তিনি সময় পেলেই টেবিল ছড়িয়ে ম্যাপ দেখতে ভালোবাসেন।  তাঁর একটি ম্যাপের বইও রয়েছে।  কোনো জায়গায় যাওয়ার আগে তিনি প্রচুর পড়াশোনা করেন সেই জায়গা সম্পর্কে।
বইসমূহ
কাকাবাবুর প্রথম আত্মপ্রকাশ ঘটে ১৯৭১ সালের আনন্দমেলা পূজাবার্ষিকী সংখ্যায় বেরোনো ভয়ংকর সুন্দর উপন্যাসের মাধ্যমে। এরপর ১৯৭২ সালের ফেব্রুয়ারিতে সেটি আনন্দ পাবলিশার্স থেকে বই আকারে প্রকাশিত হয়। মূলত কাকাবাবুর বেশিরভাগ অভিযানই প্রথম প্রকাশিত হয়েছে আনন্দমেলা পত্রিকায়। এছাড়া সাধুবাবার হাত গল্পটি প্রথম প্রকাশিত হয় শারদীয়া কিশোর জ্ঞান-বিজ্ঞানে (১৯৮৬), মহাকালের লিখন শারদীয়া সন্দেশ (১৯৯০), পরী শারদীয়া শুকতারা (১৯৯৬) ও কাকাবাবু বনাম মূর্তিচোর প্রকাশিত হয় শারদীয়া কিশোর ভারতীতে (১৯৯৭)।
সুনীল গঙ্গোপাধ্যায় কাকাবাবুকে নিয়ে মোট ৩৬টি উপন্যাস ও ৬টি গল্প লিখেছেন। কাকাবাবুর অ্যাডভেঞ্চার কাহিনীগুলো হলো :
চলচ্চিত্র
কাকাবাবু চরিত্রটি বহুবার বিভিন্ন পরিচালকের দ্বারা চলচ্চিত্রায়িত করা হয়েছে। ১৯৭৯ সালে সবুজ দ্বীপের রাজা, ১৯৯৫ সালে কাকাবাবু হেরে গেলেন?, ২০০১ সালে এক টুকরো চাঁদ, ২০১৩ সালে সৃজিত মুখোপাধ্যায়ে র পরিচালনায় মিশর রহস্য ও ২০১৭ সালে ইয়েতি অভিযান। ২০১৯ এর অক্টোবর মাসে প্রকাশিত হতে চলেছে অপর একটি চলচ্চিত্র কাকাবাবুর প্রত্যাবর্তন। এছাড়াও খালি জাহাজের রহস্য, জঙ্গলের মধ্যে এক হোটেল, কলকাতার জঙ্গলে  টেলিফিল্ম আকারে প্রদর্শিত হয়েছে। বিভিন্ন সময়ে বিভিন্ন অভিনেতারা কাকাবাবুর চরিত্রে অভিনয় করেছেন, তাদের মধ্যে সমিত ভঞ্জ, সব্যসাচী চক্রবর্তী, প্রসেনজিৎ চট্টোপাধ্যায়,  সুমন্ত মুখোপাধ্যায়ের নাম করা যায়।
স্ট্রাইকার (চলচ্চিত্র)
স্ট্রাইকার একটি বাংলা ক্রীড়া সংক্রান্ত চলচ্চিত্র যার পরিচালক ছিলেন অর্চন চক্রবর্তী। মতি নন্দী র উপন্যাস স্ট্রাইকার অবলম্বনে এই চলচ্চিত্রটি ১৯৭৮ সালের ২৫ আগস্ট কেয়া ফিল্মের ব্যানারে প্রকাশিত হয়। প্রধান চরিত্রে অভিনয় করেন সমিত ভঞ্জ।
কাহিনী
প্রসুন একজন তরুন ফুটবলার। তার স্বপ্ন কলকাতা ফুটবলে নাম করার ও বড় ক্লাবে খেলার। প্রসুনের পিতাও ফুটবল খেলতেন কিন্তু ক্লাব কর্তৃপক্ষের অন্যায় আচরনে খেলা ছেড়ে দেন। তিনি চাননা তার পুত্রও ফু্টবলে যোগ দিক। দারিদ্র ও ফুটবলের নোংরা দলাদলির বিরুদ্ধে লড়াই করে প্রসুন খেলে বড় হওয়ার স্বপ্ন দেখে।
মস্তকবিহীন সন্ন্যাসিনী
মস্তকবিহীন সন্ন্যাসিনী একটি হল ভূতের গল্প যেটি কানাডার মিরামিচি শহরের ফ্রেঞ্চ ফোর্ট কভের সাথে সম্পর্কিত।
কিংবদন্তি
সপ্তদশ শতাব্দীর মাঝামাঝি সময়ে সিস্টার মেরি ইন ইনকন্যু নামের এক সন্ন্যাসিনী বাস করতেন এলাকাটিতে যাঁর শিরশ্ছেদ করা হয়েছিল। তাঁর সম্পর্কে দুইটি গল্প প্রচলিত আছে। প্রথম গল্প অনুসারে তাঁকে এক পাগল শিকারি শিরশ্ছেদ করে সেই মাথা নিয়ে জঙ্গলের ভিতরে ঢুকে পড়ে। আরেকটি গল্প অনুসারে এক খাজানার অবস্থান প্রকাশ করতে অস্বীকার করার পর দুই নাবিক তাঁর শিরশ্ছেদ করেছিলেন। বলা হয়ে থাকে, সিস্টার মেরির মাথা পাওয়া যায় নি কখনো এবং সিস্টার মেরির আত্মা ফ্রেঞ্চ ফোর্ট কভে তাঁর মস্তকের সন্ধানে ঘোরাঘুরি করে থাকে। বিষয়টি ফ্রেঞ্চ ফোর্ট কভকে পর্যটক আকর্ষণের ক্ষেত্রে ভূমিকা পালন করে থাকে।
জনতা কার্ফ্যু
জনতা কার্ফু ছিল করোনা ভাইরাস ছড়িয়ে পড়ার বিরুদ্ধে লড়াই করার একটি প্রচেষ্টা। ২০২০ সালে ভারতে করোনভাইরাসের বৈশ্বিক মহামারীটির পরিপ্রেক্ষিতে ভারতের প্রধানমন্ত্রী নরেন্দ্র মোদী এটির উদ্যোগ নেন। প্রধানমন্ত্রী ভারতে করোনাভাইরাস রোগের ভাইরাস সংক্রমণকে হ্রাস করতে সহায়তায় জন্য ২০২০ সালের ২২ শে মার্চ রোববার সকাল  ৭টা থেকে রাত ৯ টা পর্যন্ত একটি স্বেচ্ছা  ' সান্ধ্য আইন ' পালন করার জন্য ভারতের সকল নাগরিককে অনুরোধ করেছিলেন।
কর্ম পরিকল্পনা
২০২০ সালের ২২ মার্চ জনতা কার্ফুটি ১৪ ঘণ্টা থাথে। পুলিশ, চিকিৎসা পরিষেবা, মিডিয়া, হোম ডেলিভারি পেশাদার এবং দমকলকর্মীদের মতো প্রয়োজনীয় পরিষেবাগুলি বাদে প্রত্যেককে কার্ফুতে অংশ নেয়। সন্ধ্যা ৫ টায় সমস্ত নাগরিককে প্রয়োজনীয় সেবা সরবরাহকারী পেশাদারদের প্রশংসা করার জন্য তাদের নিজেদের দ্বারপথ, বারান্দা  বা জানলায় দাঁড়িয়ে এবং হাততালি দিয়ে বা  ঘণ্টা বাজানোর জন্য  উত্সাহ দেওয়া হয়। দেশে কার্ফু প্রয়োগের জন্য জাতীয় ক্যাডেট কর্পস এবং জাতীয় পরিষেবা প্রকল্পের ব্যক্তিরা থাকে। প্রধানমন্ত্রী যুবকদের আরও ১০ জনকে জনতা  কার্ফু  সম্পর্কে অবহিত করার এবং সবাইকে কার্ফু পালন করতে উত্সাহিত করার আহ্বান জানান।
প্রধানমন্ত্রী জনতা কারফিউ আহ্বানকে উৎসাহ দেবার সময়, তেলঙ্গানার মুখ্যমন্ত্রী  কে. চন্দ্রশেখর রাওকে করোনা ভাইরাসটির সম্ভাব্য বিস্তার রক্ষার জন্য রবিবার সকাল ৬ টা থেকে সোমবার সকাল ৬ টা পর্যন্ত তেলেঙ্গানার জনগণকে বাড়ির ভিতরে থাকতে অনুরোধ করেছিলেন।
অন্যান্য সংস্থা বা ইউনিয়ন দ্বারা সমর্থন
দিল্লির কয়েকটি অটো এবং ট্যাক্সি ইউনিয়ন জানিয়েছে যে জনতা কার্ফু চলাকালীন তারা পরিষেবা সরবরাহ করবে না।
কার্ফু চলাকালীন রাজ্য কর্তৃক গৃহীত সাবধানতা এবং পদক্ষেপগুলি
কিছু রাজ্য রেল এবং মনোরেল পরিষেবা বন্ধের মতো আরও সতর্কতা অবলম্বন করে। তামিলনাড়ু জনতা কারফিউ চলাকালীন কারাগারে দর্শনার্থীদের প্রবেশের অনুমতি দেয়নি, এবং মাছ ধরারও অনুমতি নেই।  শুধুমাত্র মুম্বাইয়ের প্রয়োজনীয় পরিষেবায় কর্মরত মুম্বাইয়ের স্থানীয় ট্রেনগুলিতে যাতায়াত  করার অনুমতি দেওয়া হয়েছিল, এবং  ৩,৭০০ এরও বেশি ট্রেন বাতিল করার কারণে রেল পরিষেবা অনেকটাই পিছিয়ে পড়ে, কারফিউ কার্যকর হওয়ার পরে এই পদক্ষেপগুলি শুরু হয়ে তবে ৩১ শে মার্চ তা শেষ হয়।
সামাজিক মাধ্যম প্রতিক্রিয়া
সামাজিক মাধ্যম জনতা কার্ফু নিয়ে প্রতিক্রিয়া, বিশ্বব্যাপী কয়েকটি প্ল্যাটফর্মের প্রবণতার বিষয় হয়ে দাঁড়ায়। টুইটারে, #জনতাকার্ফুমার্চ২২ হ্যাশট্যাগটি এতবার ট্যাগ করা হয়েছে যে এটি বিশ্বব্যাপী অন্যতম প্রবণতার বিষয় হিসাবে তালিকাভুক্ত হয়েছিল। জনতা কার্ফুর খবর ছড়িয়ে দিতে কিছু বিখ্যাত ব্যক্তি সোশ্যাল মিডিয়াকে ব্যবহার করেছেন ।
কাটিরহাট রেলওয়ে স্টেশন
কাটিরহাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত একটি রেলওয়ে স্টেশন।
পরিষেবা
কাটিরহাট রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
হাবিব উল্লাহ খান
হাবিব উল্লাহ খান (৩১ জানুয়ারি ১৯৩৫ - ৭ জানুয়ারি ২০২৩) ছিলেন একজন বাংলাদেশী রাজনীতিবিদ ও কূটনীতিক। তিনি ১৯৭০-এর দশকের শেষ থেকে ১৯৮০-এর দশকের গোড়ার দিকে বাংলাদেশ জাতীয়তাবাদী দলের সরকারের সময় তথ্যমন্ত্রী এবং পরে পাটমন্ত্রী হিসেবে দায়িত্ব পালন করেন। তিনি কুমিল্লা-৫ (বর্তমানে ব্রাহ্মণবাড়িয়া-৫) আসন থেকে নির্বাচিত সংসদ সদস্য ছিলেন।
ব্যক্তিগত জীবন
হাবিব উল্লাহ খান ১৯৩৫ সালের ৩১ জানুয়ারি বেঙ্গল প্রেসিডেন্সির নবীনগরে জন্মগ্রহণ করেন। তার পিতার নাম আবদুস শাকুর খান।
তিনি সালমা খানের সাথে বিবাহ বন্ধনে আবদ্ধ হন। সালমা খান একজন কূটনীতিক ছিলেন এবং ইন্দোনেশিয়ায় বাংলাদেশের রাষ্ট্রদূত হিসেবে দায়িত্ব পালন করেন। ২০২২ সালের জুলাই মাসে সালমা খান মৃত্যুবরণ করেন। তাদের একমাত্র কন্যার নাম হুমানা খান।
রাজনৈতিক জীবন
হাবিব উল্লাহ খান বাংলাদেশ জাতীয়তাবাদী দলের রাজনীতিবিদ ছিলেন এবং ১৯৭৯ সালের ১৮ ফেব্রুয়ারি অনুষ্ঠিত দ্বিতীয় জাতীয় সংসদ নির্বাচনে কুমিল্লা-৫ (বর্তমানে ব্রাহ্মণবাড়িয়া-৫) আসন থেকে প্রতিদ্বন্দ্বিতা করেন এবং সংসদ সদস্য নির্বাচিত হন। দ্বিতীয় সংসদের প্রথম অধিবেশন ১৯৭৯ সালের ২ এপ্রিল অনুষ্ঠিত হয়। সংসদ সদস্য থাকাকালীন তিনি জিয়াউর রহমানের মন্ত্রিসভায় তথ্য ও সম্প্রচার মন্ত্রীর দায়িত্ব পালন করেন এবং জিয়াউর রহমানের হত্যাকাণ্ডের পরে তিনি আবদুস সাত্তারের মন্ত্রিসভায় বস্ত্র ও পাট মন্ত্রীর দায়িত্ব পালন করেন। ১৯৮২ সালের অভ্যুত্থানের আগ পর্যন্ত তিনি উক্ত পদে বহাল ছিলেন।
দক্ষিণ আফ্রিকায় বর্ণবৈষম্যের অবসান ও নেলসন ম্যান্ডেলা নির্বাচিত হওয়ার পর, দক্ষিণ আফ্রিকার সাথে বাংলাদেশের সম্পর্ক প্রতিষ্ঠিত হয়। সম্পর্ক প্রতিষ্ঠিত হবার পর তিনি দক্ষিণ আফ্রিকায় নিযুক্ত বাংলাদেশের প্রথম রাষ্ট্রদূত ছিলেন।
হাবিব উল্লাহ খান কিছু সামাজিক ও মানব উন্নয়ন সংস্থার সাথেও যুক্ত ছিলেন। তিনি 'অ্যাসিসটেন্স ফর ব্লাইন্ড চিলড্রেন (এবিসি)' নামক অন্ধ শিশুদের জন্য প্রতিষ্ঠিত এনজিওর অন্যতম প্রতিষ্ঠাতা ছিলেন। তিনি বাংলাদেশের রোটারি ইন্টারন্যাশনালের সাবেক জেলা গভর্নর ছিলেন।
মৃত্যু
হাবিব উল্লাহ খান হৃদরোগের আক্রান্ত হয়ে ২০২৩ সালের ৭ জানুয়ারি ঢাকার এভারকেয়ার হাসপাতালে মৃত্যুবরণ করেন।
টোডা সূচিকর্ম
টোডা সূচিকর্ম, যা স্থানীয়ভাবে "পুখুর" নামে পরিচিত, তামিলনাড়ুর নীলগিরিসের টোডা যাজকদের মধ্যে একটি শিল্পকর্ম যা তাদের মহিলারা একচেটিয়াভাবে তৈরি করেছিলেন। সূক্ষ্ম ফিনিসযুক্ত সূচিকর্মটি বোনা কাপড়ের মতো প্রদর্শিত হয় তবে এটি একটি সাদা সুতির কাপড়ের পটভূমিতে লাল এবং কালো থ্রেড ব্যবহার করে তৈরি করা হয়। এমব্রয়ডারিযুক্ত ফ্যাব্রিকের উভয় দিকই ব্যবহারযোগ্য এবং টোদা মানুষ এই ঐতিহ্যের জন্য গর্বিত। উভয় পুরুষ এবং মহিলা সূচিকর্মযুক্ত পোশাক এবং শাল দিয়ে নিজেকে সজ্জিত করে।
অবস্থান
এই শিল্প ঐতিহ্যটি নীলগিরিসে অবস্থিত (আক্ষরিক অর্থে 'নীলম', "ব্লু হিলস") ভিত্তিক তোদা আদিবাসীরা অনুশীলন করেছেন ৯০০ থেকে ২,৬৬৬ মিটার (২,৯৯৩ থেকে ৮,88৮ ফুট) উচ্চতায় অবস্থিত।
ইতিহাস
তোদা ভাষার প্রখ্যাত ভাষাবিজ্ঞানী মারে এমেনিয়াউ ১৯৩৭ সালে প্রকাশিত তাঁর গবেষণাপত্রে নয়টি টোডা সূচিকর্ম নকশাকে উল্লেখ করেছিলেন। পশ্চিমের পশ্চিমাঞ্চলে এই শিল্পকর্মে কাজ করা তোদা মহিলাদের প্রাচীন নৃতাত্ত্বিক নথিতে এর আগে উল্লেখ রয়েছে নীলগিরি মালভূমি।
রুম ইন রোম
রুম ইন রোম (Habitación en Roma) ২০১০ সালের স্পেনীয় যৌনউত্তেজক কমেডি রোমান্স চলচ্চিত্র। এটি সহ-প্রযোজনা, রচনা এবং পরিচালনা করেছেন হুলিও মেডেম। অভিনয়ে ছিলেন * এলেনা আনায়, নাতাশা ইয়ারোভেনকো, এনরিকো লো ভের্সো এবং নাজওয়া নিমরি। এটি পরিচালক হুলিও মেডেমের প্রথম ইংরেজি ভাষার চলচ্চিত্র।
চলচ্চিত্রটি প্রযোজনা করেছেন হুলিও মেডেম এবং আলভারো লঙ্গোরিয়া। চিত্রগ্রহণ করেছেন আলেক্স কাতালান এবং সম্পাদনা করেছেন হুলিও মেডেম।
রোমের একটি হোটেল কক্ষে দুইজন কমবয়সী নারীর (আলবা এবং নাতাশা) মধ্যেকার সম্পর্ক এই চলচ্চিত্রে প্রদর্শিত হয়েছে। এই কাহীনি কিছুটা এন লা কামা চলচ্চিত্রের উপর ভিত্তি করে নির্মিত।
মুহাম্মাদ ইবনে আলি হাদি
আবু জাফর মুহাম্মাদ ইবনে আলি ইবনে মুহাম্মাদ ইবনে আলি ইবনে মুসা ইবনে জাফর (أبو جعفر محمد بن علي بن محمد بن علي بن موسى بن جعفر) ছিলেন আলী আল-হাদির (১০ তম শিয়া ইমাম) পুত্র এবং হাসান আল-আসকারির (১১ তম শিয়া ইমাম) ভাই। তার সমাধিটি বাগদাদ থেকে প্রায় ৯৩ কিলোমিটার উত্তরে বালাদে অবস্থিত সামারা এবং কাজিমিয়ার মধ্যে নির্মিত হয়েছিল।
সমাধিতে হামলা
অতীতে সামারায় বোমা হামলা এবং সাম্প্রদায়িক রক্তপাত হয়েছিল, যেখানে ইমাম আলী আল-হাদি এবং দ্বাদশ ইমাম হাসান আল-আসকারি, মুহাম্মদ বিন আলি আল-হাদির পিতা ও ভাইকে সমাধিস্থ করা হয়েছে।
তার সম্পর্কে কর্ম/বই
সৈয়দ মুহাম্মাদ সম্পর্কে শিয়া পন্ডিতদের লেখা বই/কর্মের মধ্যে আমরা উল্লেখ করতে পারি:
অভিজ্ঞতাভিত্তিক গবেষণা
অভিজ্ঞতাভিত্তিক গবেষণা (ইংরেজিতে Empirical research) বলতে অভিজ্ঞতালব্ধ সাক্ষ্যপ্রমাণ (empirical evidence) ব্যবহার করে সম্পাদিত গবেষণাকে বোঝায়। এই ধরনের গবেষণাতে প্রত্যক্ষ বা পরোক্ষ পর্যবেক্ষণ বা অভিজ্ঞতার মাধ্যমে জ্ঞান অর্জন করা হয়। অভিজ্ঞতাবাদে কিছু বিশেষ ধরনের গবেষণাকে অন্যান্য ধরনের গবেষণার চেয়ে বেশি মূল্য দেওয়া হয়। অভিজ্ঞতালব্ধ সাক্ষ্যপ্রমাণ (কোনও ব্যক্তির প্রত্যক্ষ পর্যবেক্ষণসমূহ বা অভিজ্ঞতার লিপিবদ্ধ নথি) গুণবাচক বা পরিমাণবাচক উপায়ে বিশ্লেষণ করা যেতে পারে। সাক্ষ্যপ্রমাণের পরিমাণীকরণ বা সেটির গুণবাচক রূপের অর্থ উদ্ঘাটন করে একজন গবেষক এমন সব অভিজ্ঞতাবাদী প্রশ্নের উত্তর প্রদান করতে পারেন, যে প্রশ্নগুলি স্পষ্টভাবে সংজ্ঞায়িত থাকে এবং যেগুলি সংগৃহীত সাক্ষ্যপ্রমাণের (উপাত্তের) সাহায্যে উত্তর দেওয়ার যোগ্য। গবেষণার নকশা জ্ঞানবিজ্ঞানের ক্ষেত্রভেদে ও গবেষণাধীন প্রশ্নভেদে ভিন্ন ভিন্ন হতে পারে। অনেক গবেষক বিশ্লেষণের গুণবাচক ও পরিমাণবাচক রূপগুলির সমবায় ঘটিয়ে উত্তমরূপে এমন সব প্রশ্নের উত্তর দেন, যেগুলি কেবলমাত্র পরীক্ষাগার বা গবেষণাগারে অধ্যয়ন করা সম্ভব নয়; বিশেষত সামাজিক বিজ্ঞান ও শিক্ষা গবেষণায় এমনটি করা হয়। অভিজ্ঞতাভিত্তিক গবেষণাকে পরীক্ষাভিত্তিক গবেষণা, পরখী গবেষণা, প্রায়োগিক গবেষণা বা পর্যবেক্ষণভিত্তিক গবেষণাও বলা হতে পারে।
জ্ঞান বিজ্ঞানের কিছু শাখাতে পরিমাণবাচক গবেষণা একটি গবেষণা প্রশ্ন দিয়ে শুরু হতে পারে (যেমন “কোনও শব্দতালিকা শেখার সময় কণ্ঠসঙ্গীত শুনলে কি সেই শব্দগুলির স্মৃতির উপর পরবর্তীতে কোনও প্রভাব পড়ে?”), যে প্রশ্নটিকে পরবর্তীতে পরীক্ষণের মাধ্যমে যাচাই করা হয়। সাধারণত গবেষক তাঁর তদন্তাধীন বিষয়টির উপর কোনও একটি বিশেষ তত্ত্ব নির্মাণ করেন। এই তত্ত্বের ভিত্তিতে বিবৃতি বা অনুমানসমূহ প্রস্তাব করা হয় (যেমন “কণ্ঠসঙ্গীত শোনা একটি শব্দতালিকা শেখার উপর নেতিবাচক প্রভাব ফেলে”)। এই অনুমানটি থেকে বিশেষ বিশেষ ঘটনার পূর্বাভাস প্রদান করা হয় (যেমন “যেসব লোক কন্ঠসঙ্গীত শুনতে শুনতে একটি শব্দতালিকা শেখে, তারা পরবর্তীতে একটি স্মৃতি পরীক্ষাতে নিরবে শব্দতালিকা শেখা ব্যক্তিদের তুলনায় কম শব্দ মনে করতে পারে।“)। এই পূর্বাভাসগুলিকে অতঃপর একটি যথোপযুক্ত পরীক্ষার মাধ্যমে যাচাই করা হতে পারে। পরীক্ষার ফলাফলের উপর ভিত্তি করে যে তত্ত্বের উপরে অনুমান ও পূর্বাভাসগুলির দাঁড়িয়ে থাকে, সেই তত্ত্বটি সমর্থন পায় বা সমর্থন হারায়, কিংবা সেটিতে কিছু পরিবর্তন সাধন করে পুনরায় অতিরিক্ত পরীক্ষার মধ্য দিয়ে যেতে হয়। <!--
Terminology
The term empirical was originally used to refer to certain ancient Greek practitioners of medicine who rejected adherence to the dogmatic doctrines of the day, preferring instead to rely on the observation of phenomena as perceived in experience. Later empiricism referred to a theory of knowledge in philosophy which adheres to the principle that knowledge arises from experience and evidence gathered specifically using the senses. In scientific use, the term empirical refers to the gathering of data using only evidence that is observable by the senses or in some cases using calibrated scientific instruments. What early philosophers described as empiricist and empirical research have in common is the dependence on observable data to formulate and test theories and come to conclusions.
Usage
The researcher attempts to describe accurately the interaction between the instrument (or the human senses) and the entity being observed. If instrumentation is involved, the researcher is expected to calibrate his/her instrument by applying it to known standard objects and documenting the results before applying it to unknown objects. In other words, it describes the research that has not taken place before and their results.
In practice, the accumulation of evidence for or against any particular theory involves planned research designs for the collection of empirical data, and academic rigor plays a large part of judging the merits of research design. Several typologies for such designs have been suggested, one of the most popular of which comes from Campbell and Stanley. They are responsible for popularizing the widely cited distinction among pre-experimental, experimental, and quasi-experimental designs and are staunch advocates of the central role of randomized experiments in educational research.
Scientific research
Accurate analysis of data using standardized statistical methods in scientific studies is critical to determining the validity of empirical research. Statistical formulas such as regression, uncertainty coefficient, t-test, chi square, and various types of ANOVA (analyses of variance) are fundamental to forming logical, valid conclusions. If empirical data reach significance under the appropriate statistical formula, the research hypothesis is supported. If not, the null hypothesis is supported (or, more accurately, not rejected), meaning no effect of the independent variable(s) was observed on the dependent variable(s).
The outcome of empirical research using statistical hypothesis testing is never proof. It can only support a hypothesis, reject it, or do neither. These methods yield only probabilities. Among scientific researchers, empirical evidence (as distinct from empirical research) refers to objective evidence that appears the same regardless of the observer. For example, a thermometer will not display different temperatures for each individual who observes it. Temperature, as measured by an accurate, well calibrated thermometer, is empirical evidence. By contrast, non-empirical evidence is subjective, depending on the observer. Following the previous example, observer A might truthfully report that a room is warm, while observer B might truthfully report that the same room is cool, though both observe the same reading on the thermometer. The use of empirical evidence negates this effect of personal (i.e., subjective) experience or time.
The varying perception of empiricism and rationalism shows concern with the limit to which there is dependency on experience of sense as an effort of gaining knowledge. According to rationalism, there are a number of different ways in which sense experience is gained independently for the knowledge and concepts. According to empiricism, sense experience is considered as the main source of every piece of knowledge and the concepts. In general, rationalists are known for the development of their own views following two different way. First, the key argument can be placed that there are cases in which the content of knowledge or concepts end up outstripping the information. This outstripped information is provided by the sense experience (Hjørland, 2010, 2). Second, there is construction of accounts as to how reasoning helps in the provision of addition knowledge about a specific or broader scope. Empiricists are known to be presenting complementary senses related to thought.
First, there is development of accounts of how there is provision of information by experience that is cited by rationalists. This is insofar for having it in the initial place. At times, empiricists tend to be opting skepticism as an option of rationalism. If experience is not helpful in the provision of knowledge or concept cited by rationalists, then they do not exist (Pearce, 2010, 35). Second, empiricists hold the tendency of attacking the accounts of rationalists while considering reasoning to be an important source of knowledge or concepts. The overall disagreement between empiricists and rationalists shows primary concerns in how there is gaining of knowledge with respect to the sources of knowledge and concept. In some of the cases, disagreement at the point of gaining knowledge results in the provision of conflicting responses to other aspects as well. There might be a disagreement in the overall feature of warrant, while limiting the knowledge and thought. Empiricists are known for sharing the view that there is no existence of innate knowledge and rather that is derivation of knowledge out of experience. These experiences are either reasoned using the mind or sensed through the five senses human possess (Bernard, 2011, 5). On the other hand, rationalists are known to be sharing the view that there is existence of innate knowledge and this is different for the objects of innate knowledge being chosen.
In order to follow rationalism, there must be adoption of one of the three claims related to the theory that are deduction or intuition, innate knowledge, and innate concept. The more there is removal of concept from mental operations and experience, there can be performance over experience with increased plausibility in being innate. Further ahead, empiricism in context with a specific subject provides a rejection of the corresponding version related to innate knowledge and deduction or intuition (Weiskopf, 2008, 16). Insofar as there is acknowledgement of concepts and knowledge within the area of subject, the knowledge has major dependence on experience through human senses. -->
পটদীপ
পটদীপ হল এক প্রকার হিন্দুস্তানি শাস্ত্রীয় সংগীতের রাগ। এটি কাফি ঠাটের অন্তর্ভুক্ত। এর আরোহণে ঋষভ ও ধৈবত নেই, অবরোহণ সম্পূর্ণ।
জন হোমস (অভিনেতা)
জন কার্টিস হোমস (né Estes ; ৮ আগস্ট ১৯৪৪ - ১৩ মার্চ ১৯৮৮), '''জন সি. হোমস বা জনি ওয়াড''' নামে বেশি পরিচিত (প্রধান চরিত্রের পরে তিনি সম্পর্কিত চলচ্চিত্রের একটি ধারাবাহিকে অভিনয় করেছিলেন), ছিলেন একজন মার্কিন পর্নোগ্রাফিক চলচ্চিত্র অভিনেতা। কমপক্ষে ৫৭৩টি চলচ্চিত্রের অভিনয় করে তিনি সর্বাধিক প্রাপ্তবয়স্ক চলচ্চিত্রে অভিনয় করা অভিনয়শিল্পীদের মধ্যে স্থান করে নিয়েছেন।
হোমস তার ব্যতিক্রমী বৃহৎ লিঙ্গের জন্য সবচেয়ে বেশি পরিচিত ছিলেন, যার আকার, দৃঢ়তা এবং কথিত সহনশীলতার জন্য ব্যাপকভাবে প্রচারিত হয়েছিল, সহ প্রাপ্তবয়স্ক অভিনেতা পিটার নর্থের পরেই তার বীর্যের পরিমাণ ছিল। যাইহোক, হোমসের প্রকৃত লিঙ্গের দৈর্ঘ্য, ঘের, টিউমসেন্স, যৌন শক্তি, বা বীর্যপাতের পরিমাণের কোনও নথিভুক্ত পরিমাপ কখনও নিশ্চিত করা হয়নি।
বোঝেনা সে বোঝেনা (২০১৫-এর চলচ্চিত্র)
বোঝেনা সে বোঝেনা একটি বাংলাদেশী চলচ্চিত্র। চিত্রনাট্য, পরিচালনা ও  প্রযোজনা করেছেন মনতাজুর রহমান আকবর। এটির প্রযোজনা ও পরিবেশনায় আছে নয়ন-আপন প্রডাকশন। এই ছবির মাধমে আকাশ খানের অভিষেক হয়। ছবিটি ২০১৫ সালে ৮ মে মুক্তি পায়।
সনি ওয়াহ
সনি ওয়াহ সনি পিকচার্স নেটওয়ার্ক ইন্ডিয়ার মালিকানাধীন একটি ভারতীয় টেলিভিশন চ্যানেল। এটি দেশের ছোট ছোট শহর এবং গ্রামীণ এলাকাগুলির শ্রোতাদের প্রতি নজর রেখে অনুষ্ঠানমালা প্রচার করে থাকে। এটি হিন্দি চলচ্চিত্র ছাড়াও দক্ষিণ ভারতীয় চলচ্চিত্র হিন্দি ভাষায় ডাবিং করে সম্প্রচার করে থাকে।
১৯৮৫-এ বাংলাদেশ
১৯৮৫ সাল ছিল বাংলাদেশের স্বাধীনতার ১৪তম বছর। এটি ছিল হুসেইন মুহম্মদ এরশাদ সরকারের চতুর্থ বছর।
ঘটনাবলী
থাম্ব| রাষ্ট্রপতি এইচ এম এরশাদের ঢাকায় সার্ক রাষ্ট্রপ্রধানদের সংবর্ধনা।
নাজিরহাট রেলওয়ে স্টেশন
নাজিরহাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের স্টেশন হিসেবে নাজিরহাট রেলওয়ে স্টেশন তৈরি করা হয়।
পরিষেবা
নাজিরহাট রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: